Държавен вестник, бр. 12, 2000 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й 12
Чл. 65. (1) В района за търсене и спасяване,
за който Република България отговаря, Минис-
терството на транспорта и съобщенията под-
държа организации за оказване помощ на нуж-
даещите се или търпящи бедствие хора, плава-
телни съдове или въздухоплавателни средства.
(2) Районът по ал. 1 се определя в съответс-
твие с постигнатите с прилежащите и срещуле-
жащите държави споразумения.
(3) Морската администрация организира
дейностите по търсене и спасяване, взаимодейс-
твието със силите и средствата на съседните
държави и съвместно с Министерството на от-
браната осъществява търсене и спасяване.
Раздел IХ
Право на преследване
Чл. 66. Чуждестранен невоенен кораб може
да бъде преследван и задържан за търсене на
съответна отговорност, ако има достатъчно
основание да се смята, че е:
1. нарушил българските закони по време на
пребиваването му във вътрешните морски води
или в териториалното море;
2. извършил или се подготвя да извърши
нарушение на финансовите, митническите,
граничните и санитарните разпоредби в при-
лежащата зона;
3. извършил нарушение на разпоредбите за
опазване на морската среда от замърсяване и за
режима на континенталния шелф и на изклю-
чителната икономическа зона, включително и
на зоните за безопасност около изкуствените
острови и други съоръжения.
Чл. 67. (1) Преследването може да започне,
когато чуждестранният кораб или една от него-
вите лодки се намира: във вътрешните води или
в териториалното море—за нарушение по чл. 66,
т. 1; в прилежащата зона—за нарушение по
чл. 66, т. 2; в изключителната икономическа
зона или надконтиненталния шелф—за нару-
шение по чл. 66, т. 3.
(2) Преследването започва, когато чуждест-
ранният кораб не се подчини на подадения му
сигнал да спре.
(3) Преследването се извършва от кораби или
въздухоплавателни средства на Министерство-
то на вътрешните работи и на Министерството
на отбраната или от други оправомощени за това
държавни кораби и въздухоплавателни средст-
ва, носещи съответните отличителни знаци. То
се води непрекъснато, докато преследваният
кораб влезе в териториалното море на своята
или на друга държава.
Чл. 68. Задържаният кораб съгласно раз-
поредбите на този раздел може да бъде отве-
ден до най-близкото безопасно за него бъл-
гарско пристанище за разследване и търсене
на отговорност.
Чл. 69. При неоснователно задържане на
чуждестранен невоенен кораб извън територи-
алното море се дължи обезщетение за претър-
пените от кораба вреди.
Г л а в а  т р е т а
ВЪТРЕШНИ ВОДНИ ПЪТИЩА
НА РЕПУБЛИКА БЪЛГАРИЯ
Раздел I
Общи разпоредби
Чл. 70. Вътрешните водни пътища са водите
на Република България, включващи акватори-
ята на р. Дунав, в частта є между десния бряг и
демаркационната линия на границата между
Република България и Румъния от километър
845,650 до километър 374,100.
Чл. 71. Охраната на речната държавна гра-
ница и контрола за спазване на граничния ре-
жим във вътрешните водни пътища се осъщес-
твява от органите на Министерството на вът-
решните работи.
Чл. 72. (1) Чуждестранен кораб, използван с
търговска или хуманна цел, може свободно да
преминава през вътрешните водни пътища и да
посещава откритите пристанища и рейдове.
(2) Не се допуска преминаване през вътреш-
ните водни пътища на чуждестранни военни
кораби на недунавски страни.
(3) Чуждестранен военен кораб на крайду-
навска държава може да премине по вътреш-
ните водни пътища и да посети с мирна (нево-
енна) цел откритите пристанища и рейдове
по р. Дунав с разрешение на Министерския
съвет, ако не е предвидено друго в споразуме-
ние между Република България и държавата
на знамето.
(4) Разрешението по ал. 3 трябва да се поис-
ка най-малко 30 дни преди посещението за ко-
рабите на крайдунавските държави, ако не е
предвидено друго в споразумение между Репуб-
лика България и държавата на знамето.
(5) Чуждестранен държавен кораб, използ-
ван с нетърговска цел, може да премине през
вътрешните водни пътища и да посети откри-
тите пристанища и рейдове по р. Дунав с разре-
шение на Министерския съвет, поискано не по-
късно от 30 дни преди посещението, ако не е
предвидено друго в споразумение между Репуб-
лика България и държавата на знамето.
(6) Извършването на действия по чл. 20 се
смята за нарушаване на мирното преминаване
по вътрешните водни пътища.
Чл. 73. (1) На чуждестранните кораби,
преминаващи през вътрешните водни пъти-
ща на Република България или намиращи се
в пристанищата или на рейдовете, се забра-
нява да използват средствата за радионави-
гация, хидроакустични и свързочни апарату-
ри, електронни и оптични системи за наблю-
дение, освен за осигуряване безопасността на
корабоплаването.
(2) Използването на ултракъсовълновите
радиостанции се разрешава само за осигурява-
не безопасността на корабоплаването и за свръз-
ка с органите, осъществяващи надзор върху
корабоплаването, и с пристанищните органи.